Caroline Kennedy

Awdur Americanaidd yw Caroline Bouvier Kennedy (ganwyd 27 Tachwedd 1957) sy'n cael ei hystyried yn nodigedig am ei gwaith fel cyfreithiwr, diplomydd, cymdeithaswr, newyddiadurwr a gwleidydd. Fel diplomydd Americanaidd, gwasanaethodd fel Llysgennad yr Unol Daleithiau i Japan rhwng 2013 a 2017. Mae hi'n aelod blaenllaw o deulu'r "Kennedy" a hi yw unig blentyn yr Arlywydd John F. Kennedy a'r Arglwyddes Gyntaf Jacqueline Bouvier Kennedy. Mae'n aelod o'r Blaid Ddemocrataidd.

Yn gynnar yn y ras "gynradd" ar gyfer etholiad arlywyddol 2008, cymeradwyodd Kennedy  yr ymgeisydd Democrataidd Barack Obama a siaradodd yn gyhoeddus o'i blaen sawl gwaith dros y blynyddoedd dilynol. Yn 2013, penododd yr Arlywydd Obama Kennedy fel Llysgennad yr Unol Daleithiau i Japan.

Magwraeth
bawd|chwith|Caroline, 5 oed, gyda'i thad, yr Arlywydd John Fitzgerald Kennedy; 25 Awst 1963
Fe'i ganed yn Ninas Efrog Newydd a mynychodd Goleg Radcliffe, Coleg y Gyfraith, Harvard, Prifysgol Columbia ac Ysgol y Gyfraith Columbia.

Yn blentyn ifanc, mynychodd Caroline ysgolion meithrin a dosbarthiadau a drefnwyd gan ei mam, ac yn aml tynnwyd llun ohoni yn marchogaeth ei merlen "Macaroni" o amgylch tir y Tŷ Gwyn. Fe wnaeth ohoni a gyhoeddwyd mewn erthygl newyddion ysbrydoli'r canwr-gyfansoddwr Neil Diamond i ysgrifennu ei gân boblogaidd "Sweet Caroline", a ganodd am y tro cyntaf pan berfformiodd hi ar ben-blwydd Caroline yn 50 oed.

Roedd Kennedy bron yn chwech oed pan lofruddiwyd ei thad ar Dachwedd 22, 1963. Y flwyddyn ganlynol, ymgartrefodd Caroline, ei mam, a’i brawd John F. Kennedy Jr ar ochr ddwyreiniol uchaf Manhattan, lle mynychodd yr ysgol. Graddiodd Kennedy o Goleg Radcliffe a gweithiodd am gyfnod yn Amgueddfa Gelf Fetropolitan Manhattan, lle cyfarfu â’i darpar ŵr, y dylunydd arddangosfeydd Edwin Schlossberg. Aeth ymlaen i dderbyn gradd J.D. o Ysgol y Gyfraith Columbia. Priododd Edwin Schlossberg ac mae Rose Kennedy Schlossberg a Tatiana Schlossberg yn blant iddi.

Ar Ragfyr 6, bythefnos ar ôl y llofruddiaeth, symudodd Jacqueline, Caroline, a'i brawd John Jr allan o'r Tŷ Gwyn a dychwelyd i Georgetown. Fodd bynnag, buan y daeth eu cartref newydd yn atyniad twrsitaidd poblogaidd a gadawsant Georgetown y flwyddyn ganlynol gan symud i fflat penthouse yn 1040 Fifth Avenue ar Ochr Ddwyreiniol Manhattan yn Ninas Efrog Newydd.

Daeth ei hewyrth Robert "Bobby" F. Kennedy yn ddylanwad mawr ym mywydau Caroline a John yn dilyn llofruddiaeth eu tad, a gwelodd Caroline ef fel tad amgen. Pan lofruddiwyd Bobby ym mis Mehefin 1968, ceisiodd Jacqueline fodd i'w hamddiffyn, gan nodi: "Os ydyn nhw'n lladd y Kennedys, yna mae fy mhlant yn dargedau ... rydw i eisiau gadael y wlad hon".Heymann, tt. 152–54. Priododd Jacqueline Kennedy y tycoon llongau Groegaidd Aristotle Onassis ychydig fisoedd yn ddiweddarach a symudodd hi a'r plant i Skorpios, ei ynys ef yng Ngwlad Groeg.

Ym 1975, ymwelodd Caroline â Llundain i gwblhau cwrs celf blwyddyn yn nhŷ ocsiwn Sotheby's, pan ffrwydrodd bom car yr IRA a osodwyd o dan gar ei gwesteiwyr, yr Aelod Seneddol Ceidwadol Syr Hugh Fraser a'i wraig, Antonia, ychydig cyn iddi adael am eu taith ddyddiol i Sotheby's. Nid oedd Caroline wedi gadael y tŷ, ond roedd cymydog, yr oncolegydd a'r Athro Gordon Hamilton Fairley, yn cerdded heibio pan oedd yn cerdded ei gi a chafodd ei ladd gan y ffrwydrad.

Gyrfa o 1989 

Cyfreithiwr ("Atwrnai" yn UDA), ysgrifennwr a golygydd yw Kennedy sydd wedi gwasanaethu ar fyrddau nifer o sefydliadau dielw. Ysgrifennodd y llyfr, "In Our Defense: The Bill of Rights In Action" mewn cydweithrediad ag Ellen Alderman, a gyhoeddwyd ym 1991.

Rhwng 2002 a 2004, bu’n gweithio fel cyfarwyddwr y Swyddfa Partneriaethau Strategol Adran Addysg Dinas Efrog Newydd. Talodd y swydd dridiau'r wythnos gyflog o $1 iddi a rhan o'i gwaith oedd codi arian preifat ar gyfer ysgolion cyhoeddus Dinas Efrog Newydd; helpodd i godi mwy na $ 65 miliwn.

Anrhydeddau


Cyfeiriadau

Categori:Llenorion Americanaidd
Categori:Genedigaethau 1957
Categori:Merched yr 20fed ganrif
Categori:Pobl o Ddinas Efrog Newydd
Categori:Teulu Kennedy